钦定古今图书集成/明伦汇编/氏族典/第307卷 > 《凌迪知万姓统谱》 > 凉茂
## 钦定古今图书集成/明伦汇编/氏族典/第307卷 > 《凌迪知万姓统谱》 > 凉茂

按《魏志凉茂传》：“茂字伯方，山阳昌邑人也。少好学，太
祖辟为司空掾，举高第，补侍御史。时泰山多盗贼，以
茂为泰山太守，转为乐浪太守。公孙度在辽东，擅留
茂，不遣之官，然茂终不为屈。后征还为魏郡太守、甘
陵相。所在有绩。文帝为五官将，茂以选为长史，迁左
军师。魏国初建，迁尚书仆射，后为中尉奉常。文帝在”
东宫茂复为太子太傅甚见敬礼卒官。

郑樵《通志》。